’ આનંદ પોતાના ઈલાજના બહાને પોતાના એક મિત્રના સંબંધે ડોક્ટર ભાસ્કર બેનર્જી-બાબૂ મોશાય- અમિતાભ બચ્ચન પાસે આવે છે, જે આનંદથી તદ્ન વિપરિત વ્યક્તિ છે પરિસ્થિતિઓનાં વાસ્તવથી વિચલિત થયેલા ડોકટર ભાસ્કર બેનર્જી પણ પોતાના બાહ્ય સ્વરૂપની ભીતરમાં એક સંસંવેદનશીલ વ્યક્તિ છે અને એટલા માટે જ એ ભીતરથી આનંદને ચાહવા લાગે છે ઓળખાણ મૈત્રીનું સ્વરૂપ ધારણ કરી પ્રગાઢ બનવા લાગે છે આનંદના વ્યક્તિત્વની સૌથી વિશિષ્ટ બાબત જ એ છે કે તેના સંપર્કમાં આવનાર પ્રત્યેક વ્યક્તિ આવનારી બે-પાંચ ક્ષણોમાં જ આનંદના સ્નેહના નિર્ભેળ અને નિર્મલ સ્નેહના તાંતણે બંધાઈ જાય છે.